lflage/wiki-talks huggingface dataset:
Keskustelu:Linnunlaulu

message: Onko tässä perusasiat selkeässä muodossa? Tästä artikkelista saisi linkin artikkelin Linnut ns. laatulinkkiriville etusivulle, jos se vertaisarvioinnin jälkeen nousisi suositelluksi. --Savir (keskustelu) 23. toukokuuta 2020 kello 09.48 (EEST)
replies: text: Joo, eiköhän tämä lupaavaksi riitä. --Lentokonefani asiaa? | syntilista 27. toukokuuta 2020 kello 21.07 (EEST)

text: Mitähän nuo ryhmät ovat? Tyranni viittaa enwikissä varpuslintujen alalahkoon (tai kladiin) eikä Passeres-ryhmää siellä ole. Internet-haun perusteella Passeresilla yleensä viitataan tuohon laululintujen alalahkoon. --PtG (keskustelu) 28. toukokuuta 2020 kello 22.33 (EEST)
replies: text: :Nuo käännökset vaikuttavat järkeviltä. Voin vilkaista sitä kirjaa uudelleen sitten kun kirjastoihin taas pääsee selailemaan. --Savir (keskustelu) 29. toukokuuta 2020 kello 10.55 (EEST)

text: :Passeres on enkkuwikissä ohjaus laululintuihin, ja ilmeisesti se tarkoittaa samaa kuin Passeri. Tyranni on sitten ne muut varpuslinnut. Selkeytin artikkelia siltä osin. Laajensin sitä samalla vähän Koskimiehen kirjasta. --Savir (keskustelu) 6. kesäkuuta 2020 kello 22.47 (EEST)
Kannatan ja merkitsen. --PtG (keskustelu) 14. kesäkuuta 2020 kello 22.30 (EEST)
</div>
thread_title:  Lupaava artikkeli -ehdotus
Keskustelu:Höyhenpeite

message: Artikkeli on lyhyehkö, mutta onko tässä kaikki perusasiat aiheestaan? Artikkeli perustuu parin lintukirjan osioihin, joissa aihe on käsitelty kattavasti, joten se näyttää tasapainoiselta. --Savir (keskustelu) 23. toukokuuta 2020 kello 09.55 (EEST)
replies: text: Ehkä tässä perusasiat. Tein jonkinlaisen rakenteen, kun sitä yleensä lupaavillekin on haluttu. --PtG (keskustelu) 28. toukokuuta 2020 kello 22.37 (EEST)

text: Pitäskö tässä käsitellä höyhenien evoluutiota? J.K Nakkila (keskustelu) 31. toukokuuta 2020 kello 00.09 (EEST)
replies: text: :Löysin artikkelista höyhen pari lausetta höyhenpeitteen evoluutiosta, ja lisäsin ne nyt tähänkin artikkeliin. --Savir (keskustelu) 31. toukokuuta 2020 kello 00.57 (EEST)
No tätä ei ole vastustettu. Merkkaan lupaavaksi. J.K Nakkila (keskustelu) 9. heinäkuuta 2020 kello 10.11 (EEST)
</div>
thread_title:  Lupaava artikkeli -ehdotus
Keskustelu:Jonnakaisa Risto

message: (Merkittävyys-malline siirretty keskustelusivulta artikkelisivulle, joka on sen tavallinen paikka. Siirsi Htm (keskustelu) 24. toukokuuta 2020 kello 11.42 (EEST). )--Harriv (keskustelu) 23. toukokuuta 2020 kello 14.07 (EEST)
Keskustelut ovat pääsääntöisesti merkittäviä, mutta täällä ei ollut mitään keskustelua, niin minusta keskustelusivun voi poistaa.--MAQuire (keskustelu) 23. toukokuuta 2020 kello 14.12 (EEST)
replies: text: Minä nyt lähtökohtaisesti olettaisin, että Harriv on tarkoittanut kyseenalaistaa artikkelin merkittävyyden, mutta vain vahingossa pannut mallineen tälle sivulle. Iivarius (keskustelu) 24. toukokuuta 2020 kello 00.23 (EEST)
replies: text: :Mää siirsin mallineen.--Htm (keskustelu) 24. toukokuuta 2020 kello 11.45 (EEST)
Mitä ilmeisimmin päätoiminen taiteilija, jota on käsitelty merkittävässä määrin riippumattomissa lähteissä. Ei pidä poistaa. --Sakramentti-Jaakko (keskustelu) 1. kesäkuuta 2020 kello 13.41 (EEST)

text: Näin on se nähtävä, poistin mallineen.--Htm (keskustelu) 1. kesäkuuta 2020 kello 17.38 (EEST)
thread_title:  Merkittävyys
Keskustelu:Romanikieli

message: Tarkoittaako tuo kartta vähemmistökielen asemasta jotain tiettyä statusta Euroopan Unionin jäsenmaissa? Wikipedian mukaan mm. Romaniassa ja Serbiassa romanikielellä olisi aika virallinen vähemmistökielen asema!? 
Joka tapauksessa kartalle pitää löytyä vahvistus myös tekstistä. Eli niitä lähteitä. Englanninkielinen wikipedia ei kelpaa lähteeksi. --J. Sketter (keskustelu) 24. toukokuuta 2020 kello 09.39 (EEST)
replies: text: Kartassa on merkitty myös Norja, joten EU ei ole rajauksena. Epätäydellinen ja tosiaan lähteetönhän tuo on. --Makevonlake (keskustelu) 24. toukokuuta 2020 kello 11.40 (EEST)
thread_title: Kartasta ja vähemmistökielen asemasta
Keskustelu:Mulkuanjoki

message: Ei sisällä ainuttakaan lähdettä eikä viitettä. Putsari (keskustelu) 24. toukokuuta 2020 kello 13.50 (EEST)

message: Putsari on samaa mieltä Msaynevirta:n kanssa eli pois lähteettämänä ja viitteettömänä. Putsari (keskustelu) 27. toukokuuta 2020 kello 09.25 (EEST)
thread_title:  Mulkuanjoki-sivu on syytä poistaa heti
Keskustelu:Mermec

message: Kotuksen ohjeessa todetaan yritysten nimistä seuraavaa: "Suomenkieliset yritysnimet kannattaa julkisessa viestinnässä kirjoittaa yleiskielen suositusten mukaisesti, vaikka yrityksen oma kirjoitustapa niistä poikkeaisikin. Esimerkiksi isoa alkukirjainta käytetään vain nimen alussa, jos nimen muut osat eivät ole erisnimiä." 
Näin ollen artikkelin nimen tulisi olla Mermec. Eiks juu? --Huhdanjo (keskustelu) 24. toukokuuta 2020 kello 15.43 (EEST)
replies: text: Kyllä vain. --Vyörykkä (keskustelu) 24. toukokuuta 2020 kello 15.44 (EEST)
replies: text: :Siirtopyyntö vastaanotettu. Sivun nimi on nyt toivotussa muodossa. Santtu37 (keskustelu) 24. toukokuuta 2020 kello 16.11 (EEST)
thread_title:  Nimenvaihto Mermeciksi
Keskustelu:Luettelo Isonkyrön julkisista taideteoksista ja muistomerkeistä

message: Luetteloon ja lähteeseen on merkitty suunnittelijaksi vain Lähteenkorva ja linkki vie täsmennyssivulle Lähteenkorva, josta vei löydy yhtään taiteijaa. Mahtaisiko olla kyseessä Armas Lähteenkorva (1906-1993), joka on tehnyt Karjalaan jääneiden vainajien muistomerkin ainakin Vaasaan ja Vantaalle? Kuvataiteilijamatrikkelissa (verkko) Lähteenkorva on, mutta lisätietoja tuotannosta pitää hakea matrikkelin vuoden 2004 painetusta versiosta.--Htm (keskustelu) 24. toukokuuta 2020 kello 17.01 (EEST)
replies: text: Vastaan itselleni: Erittäin todennäköisesti on  Armas Lähteenkorva. Merkitsin luetteloon.--Htm (keskustelu) 9. elokuuta 2021 kello 20.00 (EEST)
thread_title:  Karjalaan jääneiden vainajien muistomerkki
Keskustelu Wikipediasta:Viikon kilpailu/Viikon kilpailu 2020-22

message: Näköjään mikä tahansa vuosikymmen kuuluisi tähän kilpailualueeseen luokkien Koulutus, Yliopisto ja Historia kautta (katso, mitä reittiä botti on laskenut minun pisteeni). --Lax (keskustelu) 25. toukokuuta 2020 kello 11.33 (EEST)
replies: text: Annichen Kringstad (s. 1960) puolestaan toi ansiottomia pisteitä luokkien Ihmismaantiede ja Eurooppa kautta. --Lax (keskustelu) 25. toukokuuta 2020 kello 12.34 (EEST)
replies: text: :Hah, no tuohan on hauskaa. Otin muutaman luokan pois kilpailualueesta, tarkkaillaan tilannetta. --Lentokonefani asiaa? | syntilista 25. toukokuuta 2020 kello 13.42 (EEST)
thread_title:  Historiaa ennen ja jälkeen 1980-luvun
Keskustelu:QAnon

message: Siinä on nyt joku alku tällekin jupakalle, en todennäköisesti jaksa päivitellä/laajentaa koska tätä ei jaksa kukaan täysjärkinen seurata kovin pitkään.
Saa muuten nähdä eksyykö artikkeliin ennen pitkää riehumaan joku Q-sipää vai ollaanko Suomessa vähän tolkullisempia. --Mononesia (keskustelu) 27. toukokuuta 2020 kello 17.08 (EEST)
replies: text: Mitä on tapahtunut? Ensin sadattelet muokkausyhteenvedossa ja sitten laitat tällaisen viestin aloittamasi artikkelin keskustelusivulle jollekin käyttäjä:Q-sipää:lle, jota ei löydy suomenkielisen Wikipedian käyttäjistä.--MAQuire (keskustelu) 27. toukokuuta 2020 kello 17.17 (EEST)
 jos nyt et viitsis alkaa perseilemään? --Mononesia (keskustelu) 28. elokuuta 2020 kello 23.54 (EEST)

text: Okei, nuo muut muokkaukset ovat ihan ookoo, mutta tuo itse väittämiä käsittelevä oli aivan käsittämätön. --Mononesia (keskustelu) 28. elokuuta 2020 kello 23.55 (EEST)

text: Koitas nyt taas rauhoittua. Jos et osaa kirjoittaa kiroilematta, niin ei ehkä kannata kirjoittaa ollenkaan.--MAQuire (keskustelu) 29. elokuuta 2020 kello 00.03 (EEST)
replies: text: :Mitäköhän tekemistä tällä on minkään kanssa? --Mononesia (keskustelu) 29. elokuuta 2020 kello 00.25 (EEST)
replies: text: ::Nyt oikeasti olisi syytä rauhoittua. Emme ole sinulle uhka tai halua vahingoittaa sinua. Mene vaikka nukkumaan ja aamulla suihkuun ja sitten uudella energialla seuraavaan päivään. Tuollainen kiroaminen täällä ei auta ketään tai mitään.--MAQuire (keskustelu) 29. elokuuta 2020 kello 00.29 (EEST)

message: Lisäsin määrittelyyn tarkennukseksi, että kyse on äärioikeistolaisesta salaliittoteoriasta.--Kulttuurinavigaattori (keskustelu) 13. marraskuuta 2020 kello 00.20 (EET)
thread_title:  Äärioikeistolainen
Keskustelu:Kylkiasento

message: Kuvassa ”potilas kylkiasennossa” potilas on vasemmalla kyljellään, päinvastoin kuin ohjeessa neuvotaan?

message: Onko kellään tietoa tuosta että miksi asentoa kutsutaan nato/NATO-asennoksi? Sairaanhoitaja-äitini on monesti käyttänyt tuota termiä muttei osannut sanoa mistä se tulee. Snowgrouse (keskustelu) 28. maaliskuuta 2022 kello 19.14 (EEST)
thread_title:  Nato-asento
Keskustelu:Everything Counts

message: No niin, eipä ollut kiva juttu tämä: "Everything Counts on suomalaisen goottimetalli -yhtye Denigraten kolmas single, se julkaistiin vuoden 2003 kesäkuussa levymerkillä Warner Music Finland."
Väitän että maailmanlaajuisesti merkkittävämpi on tämä Depeche Moden single vuodelta 1983. Wikidatassa kaikilla muilla kielillä DM:n sinkku on Everything Counts ja suomeksi sillä on tuo lisätieto. Mielestäni siis DM:n sinkku voisi olla se, joka on nimellä "Everything Counts" ja Denigraten sinkku taas nimellä "Everything Counts (Denigrate-yhtyeen single)". Joku FIwikin isokenkäinen voisi ehkä muutoksen tehdä, jos katsoo hyväksi ideaksi? El Rayno (keskustelu) 28. toukokuuta 2020 kello 02.15 (EEST)
replies: text: Tämä ratkesi jo, mainiota! El Rayno (keskustelu) 9. heinäkuuta 2020 kello 23.48 (EEST)
thread_title:  Everything Counts JA Everything Counts 

message: No niin. Denigraten ”Everything Counts” on jo aiheuttanut sotkua: Depeche Mode -yhtyeen single ”Personal Jesus”. Sivun tietolaatikossa edeltäjäksi mainitaan ”Everything Counts” (Live), eli DM:n singlen uudelleenjulkaisu live-versiona, joka on mainittu tässä artikkelissa. Mutta koska pahaa-aavistamaton wikipedisti on tehnyt linkin oletuksella, että tietenkin kyseessä on Depeche Moden single, niin ”Personal Jesus” -kappaleen edeltäjä onkin nyt tuo Denigraden single. El Rayno (keskustelu) 28. toukokuuta 2020 kello 02.25 (EEST)
replies: text: Lakkasi olemasta ongelma tämäkin. El Rayno (keskustelu) 9. heinäkuuta 2020 kello 23.49 (EEST)
thread_title:  Jo valmis sekaannus: Personal Jesus
Keskustelu:Metsäkulttuuri

message: Nyt tekstissä mainitaan kansallinen metsäohjelma, mutta Museoviraston hallinnoimaa työtä aineettoman kulttuuriperinnön luetteloksi Suomessa ei ole mainittu tekstissä, vaikka suomalaisten metsäsuhdetta koskevaa osiota siitä onkin nyt käytetty lähteeenä heti artikkelin määritelmässä. Kansallisen metsäohjelman ohella myös tätä ainettoman kulttuuriperinnön luettelotyötä suhteessa metsäkulttuuriin voisi nostaa artikkelissa samalla tavoin esiin. Pääartikkelin "Suomalainen metsäsuhde" (nyt viitattuna) ohella wikiluettelon osiossa "luonto ja maailmankaikkeus" () myös useammassa muussa artikkelissa sivutaan enemmän tai vähemmän metsäkulttuuriaihepiiriä.--Urjanhai (keskustelu) 28. toukokuuta 2020 kello 08.34 (EEST)
thread_title: Aineettoman kulttuuriperinnön luettelotyö Suomessa
Keskustelu:Buck the Odds

message: Väite "ja sen miksasi Samu Oittinen Fantom Studiolla Ylöjärvellä." Fantom studio löytyy, mutta mikseritä ei ole tietoa. Olisikohan jollakulla perampaa tietoa? Sjmantyl (keskustelu) 28. toukokuuta 2020 kello 11.18 (EEST)
thread_title:  Lähde puuttuu
Keskustelu:Yungmiqu

message: Kirjoitin tekstin ensin väärällä kielellä väärälle sivulle, ja nyt en saa enää oikean kiellistä julkaistua.
(Mihkku)  –Kommentin jätti Yungmiqu (keskustelu – muokkaukset) 
replies: text: Mitä tarkoitat? Kyllähän tuo näyttää nyt suomeksi olevan. --Vyörykkä (keskustelu) 28. toukokuuta 2020 kello 14.58 (EEST)
thread_title:  Väärä Kieli
Keskustelu:Asuttajakolonialismi

message: Osaako joku kääntää hyvälle suomelle lauseen: "where they traded territory for protection and support from the United States government" ---> "missä he saivat Yhdysvaltain hallinnolta suojelua ja tukea vastineeksi menetetyistä alueistaan"? --Urjanhai (keskustelu) 28. toukokuuta 2020 kello 17.59 (EEST)
Lisää käännettävää riittää. Joku hyvin englantia osaava voisi yrittää.--Urjanhai (keskustelu) 28. toukokuuta 2020 kello 19.17 (EEST)
Määritelmä ei ehkä ole oikein. En tunne aihetta, mutta kävin tässä. Minun mielestäni tällaisia erikoisartikkeleita ei pidä lähteä kääntämään kuin kahdella edellytyksellä: tuntee aiheen ja osaa kääntää. --Abc10 (keskustelu) 28. toukokuuta 2020 kello 19.30 (EEST)
replies: text: Ainakin se on erittäin epätarkasti käännetty. Tosin alkuperäinen englanninkielinenkin artikkeli voi kärsiä määrittelyongelmista. Sen keskustelussa kritisoidaan määrittelyä epämääräiseksi, ja lisäksi käy ilmi, että en-iw:n artikkeli on syntynyt  EDIT: artikkelia on joskus hiukan muokattu osana yliopiston kurssia. Tämän ja tuon suomenkielisenkin linkin perusteella aihe on todellinen ja olemassaoleva sekä suomeksi että englanniksi, mutta käsittely en-wikin artikkelissa ei ehkä ole aivan loppuun asti välttämättä suoraan malliksi kelpaavaa, vaikka lähteet vaikuttavat kuranteilta. En-iw:n alussa myös neuvotaan laajentamaan eri de-wikin artikkkelin mukaan kuin mikä on en-iw-artikkelissa de-iw:nä. Molemmat de-wikipedian artikkelit ovat asiallisia, ja samoin en-iw-artikkelin lähteet. Luulen, että lähteillä tästä saisi kirjoitettua hyvinkin, ja jo tuo yksittäinen suomenkielinen lähde luultavasti riittää osoittamaan englannin- ja suomenkielisen käsitteen vastaavuuden. Kunnollinen artikkeli kuitenkin vaatisi jonkun uudehkon yleisesitystyyppisen lähteen, joita varmaan löytyykin.--Urjanhai (keskustelu) 28. toukokuuta 2020 kello 20.02 (EEST)

text: Kääntämisessä pitää ymmärtää ainakin kääntämisen idea: ei niin että laitetaan joko sanakirjalla tai konekääntäjällä sanoja peräkkäin vaan että teksti menee myös pään kautta niin että käännetyksi tulee tekstin asiasisältö ja ajatus eikä vain sanoja peräkkäin. Sanat peräkkäin voivat olla raakakäännöksen vaihe, mutta se on silloin keskeneräinen. --Urjanhai (keskustelu) 28. toukokuuta 2020 kello 20.06 (EEST)

text: En iw:n artikkelin historia näkyy olevan hyvin pitkä ja muokkaajamäärä hyvin suuri. Tämän perusteella sisältö on hyvin heterogeeninen ja määritelmätkin ovat tainneet vaihdella. Itse asian olemassaolo käy kyllä selväksi, mutta vastuu viilailuista ja lähteiden valinnasta jäänee lukijalle. Kuitenkin luotettavia, kelvollisia läheitä aivan ilmeisesti on runsaasti.--Urjanhai (keskustelu) 28. toukokuuta 2020 kello 20.19 (EEST)
thread_title: Käännös
Keskustelu:Yöjuna Suomessa

message: Olisi hyvä luoda myös artikkeli yöjuna yleisesti, koska sitä kautta tulee pääsy interwikiartikkeleihin.--Urjanhai (keskustelu) 28. toukokuuta 2020 kello 21.45 (EEST)
Ja sitä paitsi on tarpeetonta siirtää artikkelia Suomi-tarkenteiselle nimelle, jos ei samalla luoda yleisartikkelia. Nyt artikkeli tulisi jakaa kahtia artikkeleihin yöjuna ja yöjuna Suomessa, jos halutaan pitää artikkeli Yöjuna Suomessa.--Urjanhai (keskustelu) 17. kesäkuuta 2020 kello 10.48 (EEST)
Toisaaltahan on Idän pikajunia ja Trans-Siperian ratoja ym., joissa matka kestää päiväkausia. Mikä on näiden yleinen nimitys ja miten nämä määritelmällisesti eroavat yöjunista? Yöjunista voidaan kai puhua vain Suomen kokoluokkaa olevissa maissa, joissa yhtä yötä pidempiä junamatkoja ei mahdu tekemään. Hyvin pieniin maihin taas ei mahdu edes yöjunia muuten kuin kansainväliessä liikenteessä. --Urjanhai (keskustelu) 17. kesäkuuta 2020 kello 10.59 (EEST)
thread_title: Myös yleisartikkeli olisi hyvä luoda
Keskustelu:George Floydin kuolema

message: Englanninkielisessä Wikipediassa lukee, että uhri oli afroamerikkalainen ja eikös se ole muutenkin korrekti nimitys? --Idea of time (keskustelu) 28. toukokuuta 2020 kello 23.24 (EEST)
replies: text: Mennään viitattujen suomenkielisten lähteiden mukaan. Englanninkielisissä näkyy käytetyn sekä afrikkalaistaustaan viittaavaa että ihonväriin viittaavaa termiä. En-wikisssä black on niin moneen kertaan, että uskoisin sen taas olevan korrekti. Myös "Black lives matter" viittaisi siihen suuntaan. --Matthäus Gehägeberg (keskustelu) 31. toukokuuta 2020 kello 19.58 (EEST)
thread_title:  Afroamerikkalainen vai musta mies?
Keskustelu:Luettelo tunnetuista sastamalalaisista

message: Samassa luettelon osassa olevien henkilöiden tulisi olla jossain järjestyksessä, mieluiten ehkä sukunimen mukaan aakkosjärjestyksessä.
Ja sitten toinen kysymys, että kun on hiljattain kuntaliitoksessa syntynyt kunta, niin tämän nimistä kuntaahan ei ole ollut olemassa ennen ao. kuntaliitosta. Silloin nimittäminen "sastamalalaiseksi" ei ole luontevaa niille jotka ovat syntyneet ja sitten muuttaneet muualle tai vaikuttaneet alueella ennen kuin ao. kuntaa oli olemassakaan. Tämä tuottaa tarpeen spefioida Sastamalaan liittymistä esim. maininnoilla "syntynyt Tyrväällä" jne. että tieto olisi läpinäkyvää. Vasta kun rupeaa muokkaamaan, luultavasti näkee, mikä olisi selvin menettely.--Urjanhai (keskustelu) 29. toukokuuta 2020 kello 14.50 (EEST)
Kun jaottelu sekä elämänalan että paikkakunnan mukaan on mahdollinen, niin silloin oikeastaan pitää miettiä, kumpi valitaan ensisijaiseksi. --Urjanhai (keskustelu) 29. toukokuuta 2020 kello 14.55 (EEST)
thread_title: Luettelon jäsentely
Keskustelu:Johnny Rebel (laulaja)

message: Artikkelitoiveissa on Johnny Rebel (muusikko). Artikkelissa mainitaan, että on laulaja ja muusikko. Pitäisikö täsmenteeksi muuttaa muusikko, koska se on yläkäsite?--MAQuire (keskustelu) 29. toukokuuta 2020 kello 21.40 (EEST)
thread_title:  Nimi
Keskustelu:Asteekkivaltakunta

message: Onko tässä perusasiat aiheestaan? Perustuu kolmeen kirjalähteeseen. Tästä saisi laatulinkki2-linkin etusivun suositeltuun artikkeliin Inkavaltakunta. --Savir (keskustelu) 30. toukokuuta 2020 kello 11.58 (EEST)
replies: text: No tässä vois olla hallinnon ohella muutakin kulttuuria. Ja ei välttämättä perusasia, mutta synnyssä vois avata myytin mexicoiden saapumisesta Texcocojärvelle. J.K Nakkila (keskustelu) 2. kesäkuuta 2020 kello 17.24 (EEST)
replies: text: :Nuo asiat kerrotaan tällä hetkellä artikkelissa Asteekit. Nämä kaksi ovat vähän sisarartikkeleita. Siitä voidaan keskustella tässä, mikä sisältö kuuluu tähän artikkeliin ja mikä tuohon kansasta kertovaan artikkeliin. --Savir (keskustelu) 2. kesäkuuta 2020 kello 18.33 (EEST)
replies: text: ::Joo toi jako on tietty vähän hankala, nuo kun on hyvin päällekkäisiä asioita. Mutta ite asiassa tossa asteekit artikkelissa on paljon asiaa, joka ehkä itse asiassa sopis ehkä paremmin tänne? Esimerkiksi toi yhteiskunta osio tossa asteekit artikkelissa kuulostaa siltä, että se liitty nimenomaan "valtion rakenteeseen". En tiedä mikä sitten on paras jaottelu.  J.K Nakkila (keskustelu) 2. kesäkuuta 2020 kello 19.05 (EEST)

text: Voisi ehkä kirjoittaa hieman jotain kukistumisesta ja siitä mitä sitten tapahtui. Nythän tässä on otsikkotasolla "synty", "laajentuminen", "hallinto", mikä näyttää ehkä vähän hassulta. Johdantoon voisi myös laittaa kukistumisen. --PtG (keskustelu) 3. kesäkuuta 2020 kello 21.21 (EEST)
replies: text: :Erotin nyt loppuvaiheet ja kukistumisen omaksi kappaleekseen ja mainitsin asiasta myös johdannossa. --Savir (keskustelu) 3. kesäkuuta 2020 kello 22.20 (EEST)
replies: text: :: Mielestäni oikein mallikasta jälkeä. Arkistoisin jos osaisin. --Miihkali (K • M) 18. kesäkuuta 2020 kello 18.41 (EEST)
Ehkä tämän uskaltaa merkitä. Jos aiotaan vielä kehittää, täytyy miettiä tarkemmin tämän ja artikkeli asteekit jakoa. Tosin artikkelit ovat väkisikin osin päällekkäiset. --PtG (keskustelu) 19. kesäkuuta 2020 kello 19.18 (EEST)
</div>
thread_title:  Lupaava artikkeli -ehdotus
Keskustelu:Kurkijoki

message: Artikkeliin voisi lisätä tiedon siitä mihin muun Suomen pitäjiin kurkijoen siirtoväkeä asutettiin.--Urjanhai (keskustelu) 30. toukokuuta 2020 kello 12.31 (EEST)
replies: text: Kansallisarkistossa on tällainen kartta siirtoväen sijoittamisesta, jos se käy lähteeksi. Yksityiskohdissa on tosin tulkinnanvaraisuutta, kuten esimerkiksi Länsi-Somerolla. Oikeastaan tiedot siirtoväestä voisivat olla kaikkien luovutettujen ja siirtoväkeä vastaanottaneiden kuntien artikkeleissa. Tästä tilastosta taas näkee siirtoväen määrän kunnittain vuonna 1950. --Raksa123 (keskustelu) 30. toukokuuta 2020 kello 13.25 (EEST)
replies: text: :Aika monien kuntien artikkeleihin näitä onkin systemaattisesti lisätty, mutta tästä huomasin, että osasta sekä nykyisiä että luovutetujen alueiden kuntia tiedot sekä lähtö- että sijoituskuntien osalta puuttuvat. Jo lisätyistä tiedoista voi katsoa mitä lähteitä niissä on käytetty. Muistelisin, että voi olla sekä nettilähteitä toteutuneista sijoituksista että kirjallisuuslähteistä, ja varmasti lähteitä on sekä kootusti koko toteutuneesta sijoitussuunnitelmasta etää eri paikkakunnilta erikseen. Tuo KA:n kartta on saatavilla olevana linkiteettävänä kartta hyvin havainnollinen, muttan kyseessä on suunnitelma, niin ei voi olla varma, vastaako se toteutunutta tulosta. Tästä kyllä heräsi ajatus, että jostain mahdollisimman luotettavasta lähteestä nämä voisi täydentää loppuun. Luulin itse asiassa, että niin oli tehtykin, mutta nyt huomasin, että osasta (sekä luovutettuja että sijoitusalueitten) kuntia tämä tieto näköjään puuttuikin. --Urjanhai (keskustelu) 30. toukokuuta 2020 kello 14.31 (EEST)

text: :Tässä onkin lähde: . Siinä annetaan viite lähteenä olleeseen vuonna 1989 ilmestyneeseen kirjaan, jossa sanotaan olevan yksityyiskohtaisia tietoja, mutta jo vertaamalla esim. linkittämääsi Kansallisarkiston karttaan voi verrata, kuinka hyvin tämä vastaa vuoden 1945 suunnitelmaa. Itsekin löysin tuon suunnitelman tai siihen perustuvan kartan hyllyssäni olleista paristakin kirjasta. --Urjanhai (keskustelu) 30. toukokuuta 2020 kello 20.58 (EEST)

text: :Joissain artikkeleissa näkyy myös käytetyn Mitä Missä Milloin -kirjaa 1954. Se on vaikeasti saatavilla, jos ei satu olemaan omassa hyllyssä.--Urjanhai (keskustelu) 31. toukokuuta 2020 kello 10.17 (EEST)
thread_title: Siirtoväen asuttaminen

message: ARtikkelissa Luettelo Suomen entisistä kaupungeista, mainitaan että Kurkijoki oli joskus muinoin vähän aikaa kaupunkina. Tämä tieto näyttää puuttuvan itse artiikkelista. Muistin sen tuosta kronoborg-nimestä joka mahdollisesti voi liittyä tähän.--Urjanhai (keskustelu) 15. elokuuta 2021 kello 14.19 (EEST)
thread_title: Kaupunkina
Keskustelu:Alan Parsons

message: Tästä voisi saada hyvän kylkiäisartikkelin, jos ja kun The Alan Parsons Project on joskus etusivulla esiteltävässä kunnossa. --Miihkali (K • M) 30. toukokuuta 2020 kello 13.34 (EEST)
replies: text: Näyttää täyttävän lupaavan kriteerit. --Savir (keskustelu) 2. kesäkuuta 2020 kello 10.19 (EEST)

text: Sellaisen huomion tein, että tuossa puhutaan serkusta. Olisin hyvin varovainen käyttään serkkua englanninkielestä käännettyä ’cousin’-termistä. Se voi arkisessa kielenkäytössä tarkoittaa ihan mitä vaan serkun ja jonkun hyvin kaukaisen sukulaisen välillä. Tämä on laskenut asioita noiden geniologieiden kautta, jotka toki eivät ole täysin luotettavia. Mutta tuon mukaan Parsons on Reedin "half-first cousin, once removed". Mitä lie tuo sitten taas tarkoittaakaan. --PtG (keskustelu) 3. kesäkuuta 2020 kello 21.51 (EEST)
replies: text: :Se tarkoittaa sitä, että yksi Parsonsin iso-isovanhemmista (Herbert Beerbohm Tree) oli yksi Oliver Reedin isovanhemmista. --Savir (keskustelu) 3. kesäkuuta 2020 kello 22.15 (EEST)

text: :Siis "first cousin" tarkoittaa sitä, että kaksi isovanhempaasi ovat myös toisen henkilön esivanhempia, "half" tarkoittaa että vain toinen heistä on, ja "once removed" tarkoittaa yhden sukupolven eroa. --Savir (keskustelu) 3. kesäkuuta 2020 kello 22.27 (EEST)
replies: text: ::Okei, tämä täsmentää hyvin näitä merkityksiä. Ja siis johtopäätös kuitenkin on se, että käytännössä sukulaisuus on suomeksi pikkuserkkua kaukaisempi. Ei tarvinne mainintaa artikkelissa. --PtG (keskustelu) 3. kesäkuuta 2020 kello 22.53 (EEST)
replies: text: ::: Okei, kiinnostavaa. En tullut ajatelleeksikaan. --Miihkali (K • M) 4. kesäkuuta 2020 kello 08.18 (EEST)
Kannatan ja merkitsen. --PtG (keskustelu) 5. kesäkuuta 2020 kello 21.39 (EEST)
</div>
thread_title:  Lupaava artikkeli -ehdotus